ddrg/super_eurlex huggingface dataset:
94/509/YUTP: Neuvoston päätös, tehty 25 päivänä heinäkuuta 1994, neuvoston Euroopan unionista tehdyn sopimuksen J.3 artiklan perusteella hyväksymästä yhteisestä toiminnasta ja ydinsulkusopimuksen osapuolina olevien valtioiden vuoden 1995 konferenssista



Virallinen lehti nro L 205 , 08/08/1994 s. 0001 - 0002

Suomenk. erityispainos Alue 18 Nide 1 s. 0003

Ruotsink. erityispainos Alue 18 Nide 1 s. 0003



NEUVOSTON PÄÄTÖS, tehty 25 päivänä heinäkuuta 1994, neuvoston Euroopan unionista tehdyn sopimuksen J.3 artiklan perusteella hyväksymästä yhteisestä toiminnasta ja ydinsulkusopimuksen osapuolina olevien valtioiden vuoden 1995 konferenssista (94/509/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.3 ja J.11 artiklan, ja ottaa huomioon Eurooppa-neuvoston 24 ja 25 päivänä kesäkuuta 1994 antamat yleiset suuntaviivat, sekä katsoo, että ON PÄÄTTÄNYT SEURAAVAA: 1 artikla Tässä päätöksessä kyseessä olevan yhteisen toiminnan tavoitteena on kansainvälisen ydinsulkujärjestelmän lujittaminen edistämällä ydinsulkusopimuksen yleismaailmallisuutta ja pidentämällä sen voimassaoloa määrittämättömäksi ajaksi ja varauksitta. 2 artikla Edellä 1 artiklassa tarkoitetun tavoitteen saavuttamiseksi Euroopan unioni: - pyrkii saamaan ne valtiot, jotka eivät vielä ole ydinsulkusopimuksen osapuolia, siihen liittymään, jos mahdollista ennen vuotta 1995, sekä tukemaan liittymisen nopeuttamiseksi niitä valtioita, jotka ovat valmiita liittymään sopimukseen, - kannustaa osallistumista edellä mainitun sopimuksen osapuolina olevien valtioiden vuoden 1995 konferenssin valmistelukomitean kahteen viimeiseen kokoukseen, jotka pidetään Genevessä ja New Yorkissa, sekä varsinaiseen konferenssiin, - osallistuu yksimielisyyden luomiseen edellä mainitun voimassaolon pidentämiseksi määrittämättömäksi ajaksi ja varauksitta. 3 artikla Edellä 2 artiklassa määritelty Euroopan unionin yhteinen toiminta sisältää: - Euroopan unionista tehdyn sopimuksen J.5 artiklan 3 kohdassa mainittujen edellytysten mukaiset puheenjohtajavaltion kolmansiin valtioihin, jotka eivät vielä ole ydinsulkusopimuksen osapuolia, kohdistuvat toimet, - Euroopan unionista tehdyn sopimuksen J.5 artiklan 3 kohdassa mainittujen edellytysten mukaiset puheenjohtajavaltion kolmansiin valtioihin, jotka eivät jaa unionin vakaumusta ydinsulkusopimuksen voimassaolon pidentämisestä määrittämättömäksi ajaksi ja varauksitta, kohdistuvat toimet, - Euroopan unionin mahdollisuuden tukea liittymistä haluavien kolmansien maiden liittymistä ydinsulkusopimukseen ja sen mukaisten velvoitteiden mukaisten tarpeellisten menettelyjen käytäntöönottoa. 4 artikla Tästä päätöksestä ei aiheudu toiminnallisia kustannuksia. 5 artikla Tämä päätös tulee voimaan päivänä, jona se tehdään. Se on voimassa ydinsulkusopimuksen osapuolina olevien valtioiden 12 päiväksi toukokuuta 1995 määrätyn konferenssin loppuun asti. 6 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 25 päivänä heinäkuuta 1994. Neuvoston puolesta Puheenjohtaja F.-Ch. ZEITLER
94/506/EY: Komission päätös, tehty 27 päivänä heinäkuuta 1994, väliaikaisesta luettelosta kolmansista maista, joista jäsenvaltiot sallivat raakamaidon, lämpökäsitellyn maidon ja maitopohjaisten tuotteiden tuonnin, tehdyn päätöksen 94/70/EY muuttamisesta (ETA: n kannalta merkityksellinen teksti)



Virallinen lehti nro L 203 , 06/08/1994 s. 0024 - 0024

Suomenk. erityispainos Alue 3 Nide 60 s. 0102

Ruotsink. erityispainos Alue 3 Nide 60 s. 0102



KOMISSION PÄÄTÖS, tehty 27 päivänä heinäkuuta 1994, väliaikaisesta luettelosta kolmansista maista, joista jäsenvaltiot sallivat raakamaidon, lämpökäsitellyn maidon ja maitopohjaisten tuotteiden tuonnin, tehdyn päätöksen 94/70/EY muuttamisesta (ETA: n kannalta merkityksellinen teksti) (94/506/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon raakamaidon, lämpökäsitellyn maidon ja maitopohjaisten tuotteiden tuotantoa ja markkinoille saattamista koskevista terveyssäännöistä 16 päivänä kesäkuuta 1992 annetun neuvoston direktiivin 92/46/ETY(1) ja erityisesti sen 23 artiklan 2 ja 3 kohdan, sekä katsoo, että komission päätöksessä 94/70/EY(2) vahvistetaan luettelo kolmansista maista, joista jäsenvaltiot sallivat raakamaidon, lämpökäsitellyn maidon ja maitopohjaisten tuotteiden tuonnin, Israelin viranomaisilta on saatu lisätietoja ja tämän vuoksi kyseisen kolmannen maan asema edellä mainitussa luettelossa olisi tarkistettava, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 94/70/EY liitteessä oleva Israelia koskeva rivi seuraavasti: ">TAULUKON PAIKKA> " 2 artikla Tämä päätös on osoitettu kaikille jäsenvaltioille. Tehty Brysselissä 27 päivänä heinäkuuta 1994. Komission puolesta René STEICHEN Komission jäsen (1) EYVL N:o L 268, 14.9.1992, s. 1 (2) EYVL N:o L 36, 8.2.1994, s. 5
94/492/EY: Komission päätös, tehty 26 päivänä heinäkuuta 1994, yhteisön taloudellisesta lisätuesta yhteisön vertailulaboratorion Istituto Superiore di Sanitá, Rooma, Italia, jäämiä tutkivaan toimintaan (ETA:n kannalta merkityksellinen)



Virallinen lehti nro L 201 , 04/08/1994 s. 0038 - 0038

Suomenk. erityispainos Alue 3 Nide 60 s. 0092

Ruotsink. erityispainos Alue 3 Nide 60 s. 0092



KOMISSION PÄÄTÖS, tehty 26 päivänä heinäkuuta 1994, yhteisön taloudellisesta lisätuesta yhteisön vertailulaboratorion Istituto Superiore di Sanitá, Rooma, Italia, jäämiä tutkivaan toimintaan (ETA:n kannalta merkityksellinen) (94/492/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna päätöksellä 94/370/EY(2), ja erityisesti sen 28 artiklan, sekä katsoo, että yhteisön vertailulaboratorioiden nimeämisestä tiettyjen aineiden jäämien tutkimista varten 11 päivänä joulukuuta 1991 tehdyn neuvoston päätöksen 91/664/ETY(3) 1 artiklan b alakohdan määräysten mukaan Istituto Superiore di Sanitá, Rooma, Italia, nimettiin neuvoston direktiivin 86/469/ETY(4) liitteessä I olevissa ryhmissä B.II. a ja B. II. b tarkoitettujen jäämien vertailulaboratorioksi, kaikki vertailulaboratorion tehtävät määritellään eläimissä ja tuoreessa lihassa olevien jäämien tarkastusta koskevassa direktiivissä 86/469/ETY säädettyjen yhteisön vertailulaboratorioiden toimivallasta ja toimintaedellytyksistä 6 päivänä maaliskuuta 1989 tehdyn neuvoston päätöksen 89/187/ETY(5) 1 artiklassa, komission päätöksen 93/458/ETY(6) mukaan Euroopan yhteisön ja Istituto Superiore di Sanitán, Rooma, Italia, välille on tehty sopimus; tämä sopimus on ensin tehty vuodeksi; tämän sopimuksen voimassaoloa on tarpeen pidentää, jotta laboratorio pystyy jatkamaan päätöksessä 89/187/ETY tarkoitettuja toimia ja tehtäviä, yhteisön lisätuki myönnetään vuodeksi; tukea tarkastellaan uudestaan ennen tämän määräajan päättymistä, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Yhteisö myöntää päätöksen 91/664/ETY 1 artiklassa nimetylle yhteisön vertailulaboratorio Istituto Superiore di Sanitálle, Rooma, Italia, taloudellista lisätukea enintään 400 000 ecua. 2 artikla 1 Edellä 1 artiklan mukaisesti päätöksessä 93/458/ETY tarkoitettua sopimusta pidennetään vuodeksi. 2 Maatalouden pääjohtajalla on lupa allekirjoittaa sopimuksen lisäys Euroopan yhteisöjen komission puolesta. 3 Edellä 1 artiklassa määrätty taloudellinen tuki maksetaan vertailulaboratoriolle päätöksessä 93/458/ETY tarkoitetussa sopimuksessa määrättyjen yksityiskohtaisten sääntöjen mukaisesti. 3 artikla Tämä päätös on osoitettu kaikille jäsenvaltioille. Tehty Brysselissä 26 päivänä heinäkuuta 1994. Komission puolesta René STEICHEN Komission jäsen (1) EYVL N:o L 224, 18.8.1990, s. 19 (2) EYVL N:o L 168, 2.7.1994, s. 31 (3) EYVL N:o L 368, 31.12.1991, s. 17 (4) EYVL N:o L 275, 26.9.1986, s. 36 (5) EYVL N:o L 66, 10.3.1989, s. 37 (6) EYVL N:o L 215, 25.8.1993, s. 10
94/559/EY: Komission päätös, tehty 26 päivänä heinäkuuta 1994, runkoverkkojen kautta tapahtuvasta sähkönsiirrosta annetun neuvoston direktiivin 90/547/ETY soveltamisalaan kuuluvia yksiköitä koskevan luettelon ajan tasalle saattamisesta



Virallinen lehti nro L 214 , 19/08/1994 s. 0014 - 0015

Suomenk. erityispainos Alue 12 Nide 2 s. 0174

Ruotsink. erityispainos Alue 12 Nide 2 s. 0174



KOMISSION PÄÄTÖS,tehty 26 päivänä heinäkuuta 1994,runkoverkkojen kautta tapahtuvasta sähkönsiirrosta annetun neuvostondirektiivin 90/547/ETY soveltamisalaan kuuluvia yksiköitä koskevan luettelonajan tasalle saattamisesta (94/559/EY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen ja erityisesti sen 100 A artiklan, on kuullut kyseistä jäsenvaltiota asiassa, sekä katsoo, että suurjänniteverkot ja niistä vastaavat yksiköt jäsenvaltioissa on lueteltu neuvoston direktiivin 90/547/ETY () liitteessä, kyseisen direktiivin 2 artiklan 2 kohdassa säädetään, että komission on kyseistä jäsenvaltiota kuultuaan saatettava luettelo ajan tasalle, ja sähköalan kehitys erityisesti Saksassa sen yhdistymisen vuoksi tekee välttämättömäksi luettelon saattamisen ajan tasalle lisäämällä siihen VEAG Vereinigte Energiewerke Aktiengesellschaft, ON TEHNYT TÄMÄN PÄÄTÖKSEN: 1 artikla Runkoverkkojen kautta tapahtuvasta sähkönsiirrosta annetun direktiivin 90/547/ETY liite kuuluu Saksan osalta seuraavasti:>TAULUKON PAIKKA> () EYVL N:o L 313, 13.11.1990, s. 30 2 artikla Tämä päätös on osoitettu kaikille jäsenvaltioille. Tehty Brysselissä 26 päivänä heinäkuuta 1994. Komission puolesta Marcelino OREJA Komission jäsen
94/558/EHTY: Komission päätös, tehty 17 päivänä kesäkuuta 1994, Eurooppa-koulujen perussääntöä koskevan yleissopimuksen tekemisestä



Virallinen lehti nro L 212 , 17/08/1994 s. 0015 - 0015

Suomenk. erityispainos Alue 16 Nide 2 s. 0095

Ruotsink. erityispainos Alue 16 Nide 2 s. 0095



KOMISSION PÄÄTÖS, tehty 17 päivänä kesäkuuta 1994, Eurooppa-koulujen perussääntöä koskevan yleissopimuksen tekemisestä (94/558/EHTY) EUROOPAN YHTEISÖJEN KOMISSIO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 95 artiklan ensimmäisen kohdan,toimii neuvoston puoltavan lausunnon mukaisesti,on kuullut neuvoa-antavaa komiteaa, sekä katsoo, että Euroopan hiili- ja teräsyhteisö pyrkii turvaamaan yhtenäisen koulutuksen henkilökuntansa lapsille Eurooppa-kouluissa taatakseen yhteisön toimielinten moitteettoman toiminnan ja helpottaakseen niiden tehtävien suorittamista; tämän vuoksi alkuperäiset jäsenvaltiot ovat 12 päivänä huhtikuuta 1957 allekirjoittaneet yleissopimuksen Eurooppa-koulujen perussäännöstä, neuvosto ja neuvostossa kokoontuneet opetusministerit ovat 31 päivänä toukokuuta 1990 pyytäneet, että laadittaisiin ehdotus uudeksi yleissopimukseksi Eurooppa-kouluista, jotta näiden koulujen toimintaa tehostettaisiin ja yhteisön merkitys siinä tunnustettaisiin paremmin, Euroopan hiili- ja teräsyhteisön osallistuminen kyseisen yleissopimuksen täytäntöönpanoon on tarpeen yhteisön tavoitteiden saavuttamiseksi, Euroopan hiili- ja teräsyhteisö osallistuu tähän täytäntöönpanoon käyttäen yleissopimuksessa vahvistettuihin sääntöihin perustuvaa ja tulevissa tämän yleissopimuksen mukaisissa säädöksissä sille annettavaa toimivaltaa, Euroopan hiili- ja teräsyhteisön on näin ollen tarpeen tehdä mainittu yleissopimus, ja perustamissopimuksessa määrätään tämän päätöksen tekemiseksi tarvittavasta toimivallasta ainoastaan EHTY:n perustamissopimuksen 95 artiklassa, ON PÄÄTTÄNYT SEURAAVAA: 1 artikla Hyväksytään Euroopan hiili- ja teräsyhteisön nimissä Eurooppa-koulujen perussääntöä koskeva yleissopimus. Yleissopimuksen teksti on tämän päätöksen liitteenä (). 2 artikla Komission puheenjohtaja tallettaa hyväksymiskirjan yleissopimuksen 33 artiklan mukaisesti. Tehty Luxemburgissa 17 päivänä kesäkuuta 1994. Komission puolesta Puheenjohtaja Jacques DELORS () EYVL N:o L 212, 17.8.1994, s. 3
94/646/EY: Neuvoston päätös, tehty 19 päivänä syyskuuta 1994, Euroopan talousyhteisön ja Angolan kansantasavallan hallituksen välisessä Angolan edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan väliaikaista soveltamista 3 päivän toukokuuta 1994 ja 2 päivän toukokuuta 1996 väliseksi ajanjaksoksi koskevan sopimuksen tekemisestä kirjeenvaihtona



Virallinen lehti nro L 251 , 27/09/1994 s. 0021 - 0021

Suomenk. erityispainos Alue 4 Nide 6 s. 0126

Ruotsink. erityispainos Alue 4 Nide 6 s. 0126



NEUVOSTON PÄÄTÖS, tehty 19 päivänä syyskuuta 1994, Euroopan talousyhteisön ja Angolan kansantasavallan hallituksen välisessä Angolan edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan väliaikaista soveltamista 3 päivän toukokuuta 1994 ja 2 päivän toukokuuta 1996 väliseksi ajanjaksoksi koskevan sopimuksen tekemisestä kirjeenvaihtona (94/646/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Euroopan talousyhteisön ja Angolan kansantasavallan hallituksen välisen Angolan edustalla harjoitettavaa kalastusta koskevan sopimuksen(), ottaa huomioon komission ehdotuksen, sekä katsoo, että yhteisö ja Angola ovat neuvotelleet edellä mainittuun sopimukseen liitetyn kolmannen, ja nykyisin voimassa olevan, pöytäkirjan soveltamiskauden päättyessä siihen tehtävien muutosten tai lisäysten määrittämiseksi, näiden neuvottelujen tuloksena uusi pöytäkirja parafoitiin 24 päivänä maaliskuuta 1994, tämän pöytäkirjan mukaisesti yhteisön kalastajilla on kalastusmahdollisuudet Angolan suvereniteettiin tai lainkäyttövaltaan kuuluvilla vesialueilla 3 päivän toukokuuta 1994 ja 2 päivän toukokuuta 1996 välisenä aikana, yhteisön kalastusalusten toiminnan keskeytymisen välttämiseksi on välttämätöntä soveltaa uutta pöytäkirjaa mahdollisimman pian; tämän vuoksi molemmat sopimuspuolet ovat parafoineet kirjeenvaihtona tehdyn, parafoidun pöytäkirjan väliaikaista soveltamista koskevan sopimuksen sitä päivää, jolloin voimassa olevan pöytäkirjan voimassaolo päättyy, seuraavasta päivästä alkaen; olisi hyväksyttävä tämä sopimus, jollei lopullisesta päätöksestä perustamissopimuksen 43 artiklan perusteella muuta johdu, ON TEHNYT TÄMÄN PÄÄTÖKSEN: 1 artikla Hyväksytään yhteisön puolesta Euroopan talousyhteisön ja Angolan kansantasavallan hallituksen välisessä Angolan edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan väliaikaista soveltamista 3 päivän toukokuuta 1994 ja 2 päivän toukokuuta 1996 väliseksi ajaksi koskeva kirjeenvaihtona tehty sopimus. Sopimuksen teksti on tämän päätöksen liitteenä. 2 artikla Neuvoston puheenjohtajalla on oikeus nimetä asianmukaisesti valtuutetut henkilöt allekirjoittamaan yhteisöä sitovalla tavalla kirjeenvaihtona tehdyn sopimuksen. Tehty Brysselissä 19 päivänä syyskuuta 1994. Neuvoston puolesta Puheenjohtaja J. BORCHERT () EYVL N:o L 341, 3.12.1987, s. 1
94/608/EY: Komission päätös, tehty 8 päivänä syyskuuta 1994, naudansukuisten eläinten alkioiden yhteisöön suuntautuvaan vientiin kolmansissa maissa hyväksyttyjen alkionsiirtoryhmien luettelosta tehdyn päätöksen 92/452/ETY muuttamisesta



Virallinen lehti nro L 241 , 16/09/1994 s. 0022 - 0022

Suomenk. erityispainos Alue 3 Nide 61 s. 0047

Ruotsink. erityispainos Alue 3 Nide 61 s. 0047



KOMISSION PÄÄTÖS, tehty 8 päivänä syyskuuta 1994, naudansukuisten eläinten alkioiden yhteisöön suuntautuvaan vientiin kolmansissa maissa hyväksyttyjen alkionsiirtoryhmien luettelosta tehdyn päätöksen 92/452/ETY muuttamisesta (94/608/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten kaupassa ja tuonnissa kolmansista maista 25 päivänä syyskuuta 1989 annetun neuvoston direktiivin 89/556/ETY(1), sellaisena kuin se on viimeksi muutettuna komission direktiivillä 94/113/EY(2), ja erityisesti sen 8 artiklan, sekä katsoo, että komission päätöksessä 92/452/ETY(3), sellaisena kuin se on viimeksi muutettuna päätöksellä 94/387/EY(4), vahvistetaan naudansukuisten kotieläinten alkioiden yhteisöön suuntautuvaan vientiin kolmansissa maissa hyväksyttyjen alkionsiirtoryhmien luettelo, Amerikan yhdysvaltojen toimivaltaiset viranomaiset ovat ilmoittaneet muutoksesta ryhmiensä luetteloon, on siis tarpeen muuttaa hyväksyttyjen alkionsiirtoryhmien luetteloa Amerikan yhdysvaltojen osalta ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 92/452/ETY liitteen kolmas osa seuraavasti: Lisätään seuraava alkionsiirtoryhmä: ">TAULUKON PAIKKA> " 2 artikla Tämä päätös on osoitettu kaikille jäsenvaltioille. Tehty Brysselissä 8 päivänä syyskuuta 1994. Komission puolesta René STEICHEN Komission jäsen (1) EYVL N:o L 302, 10.10.1989, s. 1 (2) EYVL N:o L 53, 24.2.1994, s. 23 (3) EYVL N:o L 250, 29.8.1992, s. 40 (4) EYVL N:o L 176, 9.7.1994, s. 27
94/609/EY: Komission päätös, tehty 8 päivänä syyskuuta 1994, luettelosta keinosiemennysasemista, jotka on hyväksytty kolmansista maista yhteisöön tapahtuvaa naudansukuisten kotieläinten siemennesteen vientiä varten tehdyn päätöksen 93/693/EY muuttamisesta



Virallinen lehti nro L 241 , 16/09/1994 s. 0023 - 0023

Suomenk. erityispainos Alue 3 Nide 61 s. 0048

Ruotsink. erityispainos Alue 3 Nide 61 s. 0048



KOMISSION PÄÄTÖS, tehty 8 päivänä syyskuuta 1994, luettelosta keinosiemennysasemista, jotka on hyväksytty kolmansista maista yhteisöön tapahtuvaa naudansukuisten kotieläinten siemennesteen vientiä varten tehdyn päätöksen 93/693/EY muuttamisesta (94/609/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten pakastetun siemennesteen kaupassa ja tuonnissa 14 päivänä kesäkuuta 1988 annetun neuvoston direktiivin 88/407/ETY(1), sellaisena kuin se on viimeksi muutettuna direktiivillä 93/60/ETY(2), ja erityisesti sen 9 artiklan, sekä katsoo, että päätöksessä 93/693/ETY(3), sellaisena kuin se on muutettuna päätöksellä 94/453/EY(4), vahvistetaan luettelo keinosiemennysasemista, jotka on hyväksytty kolmansista maista yhteisöön suuntautuvaa naudansukuisten kotieläinten siemennesteen vientiä varten, T Osekin tasavallan toimivaltaiset eläinlääkintäviranomaiset ovat toimittaneet nautojen siemennesteen yhteisöön suuntautuvaan vientiin virallisesti hyväksyttyjen keinosiemennysasemien luettelon ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään päätöksen 93/693/EY liitteeseen 10 osa, jossa luetellaan T Osekin tasavallan osalta seuraavat keinosiemennysasemat: "T OSEKIN TASAVALTA ISB Genetic s.r.o. Ledecská 2917 580 01 Havlíckuv Brod Rekisterinumero: ISB CZ 01 ISB Holstein transfer a.s. 763 15 Slusovice okr. Zlin Rekisterinumero: ISB CZ 02 ISB Pomezi Unichov a.s. 570 01 Litomysl Rekisterinumero: ISB CZ 03 Státni plemenársky podnik Praha 252 09 Hraditsko pod Mednikem Rekisterinumero: ISB CZ 04 Stredoceské chovatelské sdruzeni a.s. Rícany 281 44 Zásmuky Rekisterinumero: ISB CZ 05 Západoceská plemenárská unie a.s. 317 65 Plzen-Cernice Rekisterinumero: ISB CZ 08." 2 artikla Tämä päätös on osoitettu kaikille jäsenvaltioille. Tehty Brysselissä 8 päivänä syyskuuta 1994. Komission puolesta René STEICHEN Komission jäsen (1) EYVL N:o L 194, 22.7.1988, s. 10 (2) EYVL N:o L 186, 30.6.1993, s. 28 (3) EYVL N:o L 320, 22.12.1993, s. 35 (4) EYVL N:o L 187, 22.7.1994, s. 11
94/610/EY: Komission päätös, tehty 9 päivänä syyskuuta 1994, yhteisön taloudellisesta tuesta yhteisön swine vesicular -taudin vertailulaboratorion, Yhdistyneen kuningaskunnan Pirbright AFRC Institute of Animal Healthin, toimintaan



Virallinen lehti nro L 241 , 16/09/1994 s. 0024 - 0024

Suomenk. erityispainos Alue 3 Nide 61 s. 0049

Ruotsink. erityispainos Alue 3 Nide 61 s. 0049



KOMISSION PÄÄTÖS, tehty 9 päivänä syyskuuta 1994, yhteisön taloudellisesta tuesta yhteisön swine vesicular -taudin vertailulaboratorion, Yhdistyneen kuningaskunnan Pirbright AFRC Institute of Animal Healthin, toimintaan (94/610/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna päätöksellä 94/370/ETY(2), ja erityisesti sen 28 artiklan, sekä katsoo, että yhteisön yleisistä toimenpiteistä tiettyjen eläintautien torjumiseksi sekä swine vesicular -tautiin liittyvistä erityistoimenpiteistä 17 päivänä joulukuuta 1992 annetun neuvoston direktiivin 92/119/ETY(3) liitteessä II olevassa 6 kohdassa nimetään Yhdistyneen kuningaskunnan AFRC Institute of Animal Health, Pirbright, yhteisön swine vesicular -taudin vertailulaboratorioksi, kaikki vertailulaboratoriossa suoritettavat tehtävät määritellään mainitun direktiivin liitteessä III, olisi siis säädettävä yhteisön taloudellisesta tuesta, jotta yhteisön vertailulaboratoriossa kyettäisiin suorittamaan mainitussa direktiivissä säädetyt tehtävät, yhteisön taloudellisesta tuesta olisi ensin säädettävä vuoden ajaksi; tämän säännöksen voimassaolon jatkamista tarkastellaan uudelleen ennen alkuperäisen ajanjakson päättymistä, Euroopan yhteisön ja swine vesicular -taudin vertailu-laboratorioksi nimetyn laitoksen kesken on tehtävä sopimus ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Yhteisö myöntää direktiivin 92/119/ETY liitteessä II nimetylle Yhdistyneen kuningaskunnan Pirbright AFRC Institute of Animal Health:ille taloudellista tukea enintään 50 000 ecua. 2 artikla 1. Komissio tekee 1 artiklassa tarkoitetun sopimuksen Euroopan yhteisön puolesta vertailulaboratorion kanssa. 2. Maatalouden pääosaston pääjohtajalla on lupa allekirjoittaa sopimus Euroopan yhteisöjen komission puolesta. 3. Edellä 1 artiklassa tarkoitettu sopimus kestää yhden (1) vuoden. 4. Edellä 1 artiklassa määrätty taloudellinen tuki maksetaan vertailulaboratoriolle 1 kohdassa tarkoitetun sopimuksen ehtojen mukaisesti. 3 artikla Tämä päätös on osoitettu kaikille jäsenvaltioille. Tehty Brysselissä 9 päivänä syyskuuta 1994. Komission puolesta René STEICHEN Komission jäsen (1) EYVL N:o L 224, 18.8.1990, s. 19 (2) EYVL N:o L 168, 2.7.1994, s. 31 (3) EYVL N:o L 62, 15.3.1993, s. 69